Visit Site
Recommended byColombia
‘ఢిల్లీ డేర్‌డెవిల్స్‌తో గత శనివారం జరిగిన మ్యాచ్‌లో 18 పరుగులకే రెండు వికెట్లు కోల్పోయి ఇబ్బందుల్లో పడ్డాం. ఈ దశలో క్రీజులోకి వచ్చిన నేను వేగంగా లయ అందుకోలేకపోయాను. అనారోగ్యం కారణంగా రెండు మ్యాచ్‌లకి దూరమవడం కూడా ఈ ఇబ్బందికి ఒక కారణం. కానీ.. ఆ దశలో విరాట్ కోహ్లీ అద్భుతంగా బ్యాటింగ్ చేశాడు. దూకుడుగా ఆడుతూ.. రెండు కళ్లు చెదిరే సిక్సర్లు బాది నాలో ఉత్తేజం నింపాడు. ఆఖర్లో అతను ఔటైనా.. అతను నింపిన ఉత్తేజంతోనే మ్యాచ్‌ని ఒక ఓవర్‌ ఉండగానే గెలుపుగా ముగించగలిగాను. ఇద్దరం కలిసి బ్యాటింగ్ చేయడాన్ని బాగా ఆస్వాదిస్తాం’ అని ఏబీ డివిలియర్స్ వెల్లడించాడు. ఆ మ్యాచ్‌లో తొలుత బ్యాటింగ్ చేసిన ఢిల్లీ జట్టు 181 పరుగులు చేయగా.. కోహ్లి (70: 40 బంతుల్లో 7x4, 3x6), ఏబీ డివిలియర్స్ (72 నాటౌట్: 37 బంతుల్లో 4x4, 6x6) మెరుపు ఇన్నింగ్స్‌లు ఆడటంతో మరో 6 బంతులు మిగిలి ఉండగానే బెంగళూరు గెలుపొందింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.